ເຮຕີ ຍັງກຳລັງຕໍ່ສູ້ ກັບຊີວິດການເປັນຢູ່ ຫຼັງຈາກປະເຊີນ ກັບໄພແຜ່ນດິນໄຫວ ເມື່ອ 5 ປີ ຜ່ານມາ
ເຖິງແມ່ນໄດ້ຮັບຄຳໝັ້ນສັນຍາ ທີ່ຈະໄດ້ຮັບເງິນຊ່ອຍເຫຼືອ ຫຼາຍຕື້ ດອນລາ ເພື່ອຊ່ອຍສ້າງປະເທດຄືນໃໝ່ ແຕ່ລັດຖະບານ ກ່າວວ່າ ຕົນຂາດເງິນຄຳ ທີ່ເຮັດໃຫ້ການສ້າງສາປະເທດ ດຳເນີນໄປ ຢ່າງຊ້າໆນີ້.
ວັນຈັນມື້ນີ້ ເປັນວັນຂີດໝາຍຄົບຮອບ 5 ປີແຫ່ງໄພແຜ່ນດິນ ໄຫວທີ່ສ້າງຄວາມເສຍຫາຍຢ່າງໜັກໃນ Haiti ແຜ່ນດິນໄຫວທີ່ມີຄວາມແຮງ 7 0 ຣິກເຕີໃນວັນທີ 12 ມັງກອນ ປີ 2010 ໄດ້ສັງຫານປະຊາຊົນຫຼາຍກວ່າ 2 ແສນຄົນ ປະຊາ ຊົນຈຳນວນຫລາຍກວ່າ 1 ລ້ານຄົນບໍ່ມີບ່ອນຢູ່ອາໄສ ຊຶ່ງບັງຄັບ ໃຫ້ພວກເຂົາເຈົ້າຕ້ອງນອນຢູ່ໃນບ່ອນທີ່ພັກພາອາໄສຊົ່ວຄາວ ຄືຕູບຜ້າຕັ້ງ ທີ່ເຮັດດ້ວຍຜ້າຢາງ ຫຼື tarp ຫຼືເຈ້ຍກະດາດ ຫຼືສັງ ກະສີນັ້ນ ເກີດໂຣກລະບາດທ້ອງຂີ້ຮາກຕິດຕາມມາ ໃນເວລາບໍ່ດົນຫຼັງ ຈາກເກີດແຜ່ນດິນໄຫວ ຊຶ່ງໄດ້ສ້າງຄວາມເສຍຫາຍຢ່າງໜັກຕື່ມອີກໃຫ້ແກ່ປະເທດໃນ ເຂດທະເລ Caribbean ຊຶ່ງເປັນປະເທດທີ່ທຸກຈົນທີ່ສຸດໃນຊີກໂລກຕາເວັນຕົກນັ້ນ ຕົກມາສູ່ມື້ນີ້ ບາງບ່ອນທີ່ຖືກປະທະຢ່າງໜັກທີ່ສຸດໃນນະຄອນຫຼວງ Port-au-Prince ນັ້ນ ໄດ້ປ່ຽນແປງໄປຢ່າງຫຼວງຫຼາຍ ແລະພາກສ່ວນຫຼາຍກໍໄດ້ຖືກສະສາງສິ່ງສະພັກພັງອອກໄປແລ້ວ ເຖິງຢ່າງໃດກໍດີ ປະຊາຊົນຫຼາຍພັນຄົນຍັງກຳລັງບຶກບືນຫາທາງຊົດເຊີຍຊີວິດການເປັນຢູ່ຂອງເຂົາເຈົ້າຢູ່ ອົງການເພື່ອອົບພະຍົບນາໆຊາດ ກ່າວວ່າ ໃນຂະນະນີ້ 94 ເປີເຊັນຂອງພວກອົບພະຍົບ ພາຍໃນປະເທດ ໄດ້ພາກັນອອກຈາກຄ້າຍອົບພະຍົບແລະ ສະຖານທີພັກເຊົາຊົ່ວຄາວແຫ່ງຕ່າງໆແລ້ວ ຊາວເຮຕີຈຳນວນເກືອບ 80 ພັນຄົນຍັງບໍ່ທັນມີ ເຖິງແມ່ນໄດ້ຮັບຄຳໝັ້ນສັນຍາໃຫ້ເງິນຊ່ອຍເຫຼືອຈຳນວນຫຼາຍຕື້ດອນລາໃຫ້ແກ່ເຮຕີຫຼັງຈາກເກີດໄພແຜ່ນດິນໄຫວແລ້ວກໍຕາມ ແຕ່ລັດຖະບານຍັງກ່າວຫາວ່າຕົນຂາດເງິນຄຳ ສຳລັບການສ້າງສາປະເທດຄືນໃໝ່ຢ່າງຊ້າໆນີ້ຢູ່ ໃນຂະນະດຽວກັນ ລັດຖະບານທີ່ສາມາດແຕກຫັກໄດ້ງ່າຍໆຂອງເຮຕີຢູ່ໃນສະພາບທີ່ປະເຊີນໜ້າກັນທາງດ້ານການເມືອງ ຫຼັງຈາກ 3 ປີທີ່ປະເຊີນກັບການຊັກຊ້າໃນການເລືອກ ຕັ້ງເອົາສະມາຊິກສະພານິຕິບັນຍັດຮອບໃໝ່ ພວກປະທ້ວງໄດ້ທຳການປະທ້ວງມາເປັນເວລາຫຼາຍສັບປະດາ ຊຶ່ງພວກປະທ້ວງຫຼາຍ ຄົນກ່າວວ່າ ພວກເຂົ້າເຈົ້າໝົດສັດທາຕໍ່ລັດຖະບານກາງ ແລະປະທານາທິບໍດີ Michel Martelly ແລະຢາກໃຫ້ທ່ານລາອອກຈາກຕຳແໜ່ງ